הילולה דמִריַם הנביאה - קולך
הילולה דמִריַם הנביאה | יעל לוין
משמו של האר"י נזכר "כי ביום פטירת הצדיק מן העולם אין העסק כי אם בתורה ובמעשים טובים אשר חידש הוא" (האר"י, ליקוטי ש"ס, קארעץ [תקמ"ה], מסכת ברכות, ג ע"ד). ר' יוסף חיים מבגדד, "הבן איש חי" (1833 או 1909-1834), מציין כי "כל צדיק וצדיק שאתה יודע היום שנפטר בו, תזכיר שמו אותו היום", ובהמשך מדגים זאת בחכמים אחדים, לרבות משה, אהרן ומרים: "דרך משל יום שבעה באדר שבו נפטר משה רבנו עליו השלום, תאמר אותו היום בפיך, משה רבנו עליו השלום זכרונו לברכה וטובה. וכן שאר צדיקים כאהרן ומרים ושמואל הנביא עליו השלום, שנודע יום פטירתם וכנזכר בשולחן ערוך […]"4 (ר' יוסף חיים, עטרת תפארת, בתוך: כתר מלכות, מהדורת הרב ב"צ מוצפי, ירושלים התשמ"א, עמ' 185, אות ר"ה).
"ויקרא משה אל כל ישראל" (דברים כט, א) הלכה אדם מישראל שעמד לקרות בתורה מהו שיהא מותר לו לקרות פחות מג' פסוקים כך שנו חכמים הקורא בתורה לא יפחות משלשה פסוקים […] כנגד אברהם יצחק ויעקב. ד"א כנגד משה אהרן ומרים שניתנה תורה על ידיהן (דברים רבה, ז, ח, קיד ע"ב).
רבי שמעון אמר, אלו שלשה אחים עליונים קדושים, מדוע לא נקברו במקום אחד, ואברים התפזרו אחד כאן ואחד כאן ואחד במקום אחר. אלא יש שאומרים במקום שצריכים ישראל להסתכן בו, מת כל אחד ואחד כדי להגן עליהם וניצלו (זוהר, חקת, קפג ע"א, בתרגום עברי, ראו ספר הזהר על חמישה חומשי תורה… בלשון הקודש, כרך ח, ירושלים תשנ"ח, עמ' שעו).
→ כל האמת על חומרת הכאת נשים	הרווקות המאוחרת בחברה הדתית ←